बच्ची को पीटने का आरोप लगाया, दंपती गिरफ्तार; पुलिस बोली-बच्ची ने झूठ कहा था
Tamil Nadu School Video Case; Accused of Assaulting Teacher in Tamil Nadu School तमिलनाडु में सेकेंड क्लास के बच्चे के माता-पिता ने स्कूल में टीचर के साथ मारपीट की।
तमिलनाडु के तूतीकोरिन के सरकारी स्कूल में पैरेंट्स ने एक टीचर को पीट दिया। उनका आरोप है कि टीचर ने उनकी 7 साल की बच्ची को पीटा था, जबकि टीचर ने इससे इनकार कर दिया। पुलिस ने कहा कि बच्ची ने पीटे जाने की बात झूठ कही थी। वहीं दंपती और बच्ची के दादा को गिरफ्तार कर लिया गया है।
घटना का एक वीडियो सामने आया है, जिसमें बच्ची के माता-पिता क्लास में गए और टीचर से बहस करने लगे। बच्चे की मां सेल्वी टीचर से कह रही है कि बच्ची को पीटना गैरकानूनी है। तुम्हें यह अधिकार किसने दिया। मैं तुम्हें अपनी चप्पलों से पीटूंगी। बहस के चलते स्कूल के अन्य टीचर्स और बच्चे इकट्ठे हो गए।
इस दौरान बच्ची के पिता शिवलिंगम ने टीचर को पीटना शुरू कर दिया। दोनों में हाथापाई बहुत ज्यादा बढ़ गई। वहां मौजूद लोगों ने बच्ची के पिता को रोकने की कोशिश की, लेकिन वह नहीं माने और टीचर को पीटते रहे।\
बच्ची सीट बदलते वक्त गिर गई थी, घर जाकर बोली टीचर ने पीटा 
पुलिस ने कहा कि जांच में पता चला है कि बच्ची पढ़ाई पर ध्यान नहीं दे रही थी, इसलिए टीचर ने उससे सीट बदलने को कहा था। वह दूसरी सीट पर बैठने जा रही थी, तभी गिर गई। स्कूल की छुट्टी होने के बाद जब वह घर पहुंची तो उसने अपने दादा से झूठ कहा कि टीचर ने उसकी पिटाई की।
स्कूल में बच्चों को पीटने पर जुवेनाइल एक्ट 2015 के तहत मिलती है सजा
‘दिल्ली स्कूल ऑफ एजुकेशन रूल्स 1973’ में कई ऐसे प्रावधान थे जिनमें बच्चों को अनुशासन को बनाए रखने के लिए शारीरिक सजाएं दी जा सकती थीं, लेकिन ‘दिल्ली राइट टु एजुकेशन रूल्स 2011’ में यह प्रावधान किया गया कि किसी भी बच्चे को शारीरिक सजा नहीं दी जानी चाहिए। इससे उसे मानसिक प्रताड़ना से भी गुजरना पड़ता है। अगर कोई कॉरपोरल पनिशमेंट देता है तो उसे जुवेनाइल एक्ट 2015 और आरटीई 2011 के तहत सजा मिल सकती है।
बच्चे को पीटने या दर्द देने के बाद एक कानून से बच जाते हैं टीचर
हालांकि, टीचर और डॉक्टर दोनों को IPC का सेक्शन 88 कुछ हद तक सुरक्षा देता है। इस सेक्शन में कहा गया है कि अगर कोई व्यक्ति अच्छे मकसद से दूसरे व्यक्ति को डांटता, फटकारता या पीटता है, जिसमें हत्या का बिल्कुल इरादा न हो और उसके लिए पीड़ित व्यक्ति किसी न किसी रूप में सहमति देता है तो वह अपराध नहीं है।
ऐसे केस में सेक्शन 323 भी लागू नहीं होगा। इस सेक्शन में कहा गया है कि अगर कोई जानबूझकर किसी को चोट या नुकसान पहुंचाता है, तो ऐसा करने पर उसे 1 साल तक की कैद या 1 हजार रुपए का जुर्माना या दोनों की सजा हो सकती है।
ये खबरें भी पढ़ सकते हैं...
टीचर ने की टीचर के बेटे की हत्या..शव जलाया, पटना में अपहरण के डेढ़ घंटे बाद ही मारा डाला
पटना के बिहटा से टीचर राजकिशोर के अगवा बेटे तुषार राज (12) की अपहरण के डेढ़ घंटे बाद ही गला दबाकर हत्या कर दी गई थी। फिर चाकू से मारा गया। आखिर में पहचान छिपाने के लिए शव को पेट्रोल डालकर जला दिया गया था। फिर 40 लाख रुपए की फिरौती मांगी गई थी।
16 मार्च को तुषार का अपहरण कर अपहरणकर्ता ने कई बार उसके ही फोन से वॉट्सऐप पर वॉयस मैसेज भेजकर फिरौती मांगी। पूरी खबर यहां पढ़ें..
मदरसा में नाबालिग को 23 सेकेंड में 26 डंडे, पाठ याद नहीं करने पर टीचर ने बेरहमी से पीटा​​​​​​​​​​​​​​
​​​​​​​महाराष्ट्र के ठाणे जिले में एक निजी मदरसे में नाबालिग छात्र को टीचर द्वारा बुरी तरह पीटने का मामला सामने आया था। छात्र की गलती सिर्फ इतनी थी कि उसे टीचर ने जो पाठ याद करने दिया था, उसे वह ठीक से सुना नहीं सका। मामला नवंबर 2022 का है। पूरी खबर यहां पढ़ें...